b'\n_START_ARTICLE_\nMetropolitan Railway\n_START_SECTION_\nHist\xc3\xb2ria\n_START_PARAGRAPH_\nEls primers ferrocarrils que es va construir al Regne Unit va ser a principis del segle XIX. Cap al 1850 hi havia 7 estacions terminals separades a la zona de londres: London Bridge, Euston, Paddington, King\'s Cross, Shoreditch, Waterloo i Fenchurch Street. Nom\xc3\xa9s Fenchurch Street estava a Ciutat de Londres i Londres va tenir un creixement del tr\xc3\xa0fic rodat en aquest per\xc3\xadode. Aix\xc3\xb2 fei que molta gent que arribava en tren a Londres hagu\xc3\xa9s de completar el seu recorregut amb taxi o omnibus pel centre._NEWLINE_El concepte d\'un ferrocarril subterrani que un\xc3\xads Ciutat de Londres amb les principals terminals de ferrocarril s\'havia proposat durant la d\xc3\xa8cada de 1830. Per\xc3\xb2 no va ser fins a la d\xc3\xa8cada de 1850 que aquesta idea es va agafar seriosament. Charles Pearson, un advocat de Ciutat de Londres, va ser un dels principals promotors d\'aquests. Va constribuir a crear l\'empresa City Terminus Company el 1852 per construir un ferrocarril, per\xc3\xb2 ni el Parlament ni la corporaci\xc3\xb3 de Ciutat de Londres van finan\xc3\xa7ar el projecte. Bayswater, Paddington and Holborn Bridge Railway Company va tenir m\xc3\xa9s \xc3\xa8xit. El gener de 1853 va tenir lloc la primera reuni\xc3\xb3 de directors i es va nomenar John Fowler el seu enginyer. El 1853 el Parlament va aprovar el seu projecte de "North Metropolitan Railway". Aviat va adquirir City Terminus Company i va arribar a un acord amb Great Western Railway, en el que GWR ajudava a finan\xc3\xa7ar el sistema a canvi de crear un enlla\xc3\xa7 amb la seva terminal a Pddington. Una llei de 1854 del Parlament aprovava la construcci\xc3\xb3 d\'un ferrocarril soterrat entre Paddington i Farringdon Street via King\'s Cross, i van rebatejar la l\xc3\xadnia com "Metropolitan Railway". Finalment les obres van comen\xc3\xa7ar al febrer de 1860, moment en qu\xc3\xa8 Pearson va conv\xc3\xa8ncer la Corporaci\xc3\xb3 de Ciutat de Londres per donar diners al projecte._NEWLINE_Fowler va utilitzar el m\xc3\xa8tode de fals t\xc3\xbanel ("cut-and-cover"), que va provocar interrupcions al tr\xc3\xa0nsit al nord de Londres perqu\xc3\xa8 s\'havien d\'aixecar carrers per despr\xc3\xa9s fer els t\xc3\xbanels, a m\xc3\xa9s tamb\xc3\xa9 es van haver d\'enderrocar nombrosos edificis i finalment es va obrir al p\xc3\xbablic el 10 de gener de 1863. Els primers mesos de funcionament, va tenir una mitjana de 26.500 passatgers diaris. Lamentablement, Pearson no va viure per veure la realitzaci\xc3\xb3 del projecte. Va morir al setembre de 1862. Per\xc3\xb2 el seu treball dur i la perseveran\xc3\xa7a durant la seva vida va assegurar que el ferrocarril metropolit\xc3\xa0 seria el comen\xc3\xa7ament del metro a Londres._NEWLINE_Inicialment la l\xc3\xadnia va treballar amb material rodant de GWR. A l\'agost de 1863 arran d\'un desacord entre les dues empreses, MetR va fer funcionar ell mateix la l\xc3\xadnia i amb l\'ajuda de Great Northern Railway es va aconseguir._NEWLINE_Amb el canvi de segle MetR ja tenia la seva pr\xc3\xb2pia flota.'